|  |
| --- |
| Svet javnega zavoda Mestna knjižnica Kranj na podlagi 35. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 36. člena Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11, 111/13, 68/16, 61/17 in 21/18 – ZNOrg) in 8. člena Odloka o ustanovitvi javnega zavoda Mestna knjižnica Kranj (Uradni list RS, št. 53/2011 – UPB, 48/11, 80/13, 20/18 in 89/20) razpisuje prosto delovno mesto  **DIREKTOR (M/Ž) Mestne knjižnice Kranj**  **(Šifra in ime delovnega mesta: B017840 DIREKTOR REG KNJ)**  Za direktorja je lahko imenovan kandidat, ki poleg splošnih pogojev izpolnjuje naslednje pogoje:   * ima najmanj univerzitetno ali visoko strokovno izobrazbo s specializacijo oziroma magisterijem ali izobrazbo pridobljeno po študijskem programu druge bolonjske stopnje, * ima najmanj pet let delovnih izkušenj s področja kulture in/ali izobraževanja, * ima organizacijske sposobnosti, kar dokazuje s svojim preteklim delom, * ima vodstvene sposobnosti, * izkazuje znanje tujega jezika na višji ravni, * izkazuje znanje uporabe informacijskih tehnologij, * če bo opravljal tudi vodenje strokovnega dela, mora imeti opravljen bibliotekarski izpit oziroma ga mora opraviti najkasneje v 1 letu po nastopu funkcije.   Naloge direktorja:   * organizira delo javnega zavoda, * sprejema strateški načrt, * sprejema letni izvedbeni načrt, * sprejema akt o organizaciji dela po predhodnem mnenju reprezentativnih sindikatov v javnem zavodu, * sprejema akt o sistematizaciji delovnih mest po predhodnem mnenju reprezentativnih sindikatov v javnem zavodu, * sprejema kadrovski načrt, * sprejema načrt nabave osnovnih sredstev in investicijskega vzdrževanja, * sprejema druge akte, ki urejajo pomembna vprašanja v zvezi z delovanjem javnega zavoda, * poroča ustanovitelju in svetu o zadevah, ki lahko pomembno vplivajo na delovanje javnega zavoda, * pripravi letno poročilo o delu zavoda in finančno poročilo, * sklepa zavodsko kolektivno pogodbo, če jo zavod ima in * opravlja druge naloge.   K prijavi z življenjepisom in opisom dosedanjih delovnih izkušenj morajo kandidati priložiti program razvoja knjižnice ter naslednje pisne izjave:   1. izjavo o izpolnjevanju pogoja glede zahtevane izobrazbe, iz katere morajo biti razvidni stopnja in smer izobrazbe ter leto in ustanova, na kateri je bila izobrazba pridobljena, 2. opis delovnih izkušenj, iz katerega je razvidno izpolnjevanje pogojev glede zahtevanih delovnih izkušenj, vodstvenih in organizacijskih sposobnosti ter znanja s področja uporabe informacijskih tehnologij, 3. dokazilo o znanju tujega jezika: potrdilo RIC, državnega izpitnega centra o znanju svetovnega tujega jezika na višji ravni, 4. izjavo o opravljenem bibliotekarskem izpitu, 5. potrdilo o nekaznovanosti, 6. izjavo o znanju slovenskega jezika, 7. izjavo kandidata, da za namen tega razpisa dovoljuje Svetu javnega zavoda Mestne knjižnica Kranj pridobiti zgoraj navedene podatke iz uradnih evidenc.   V kolikor kandidat nima opravljenega izpita iz znanja tujega jezika na višji ravni, se mu določi rok enega leta, v katerem mora predložiti potrdilo RIC, državnega izpitnega centra o znanju svetovnega tujega jezika na višji ravni. Med priznane tuje jezike se štejejo angleški, nemški, francoski in italijanski jezik.  Pri izbranem kandidatu se bo preverjalo ali ima opravljen bibliotekarski izpit. Če izbrani kandidat nima opravljenega bibliotekarskega izpita, ga bo moral opraviti najkasneje v enem letu po nastopu funkcije.  Po predhodnem soglasju Sveta Mestne občine Kranj in mnenj občin, ki so na splošno knjižnico s pogodbo prenesle opravljanje te dejavnosti ter mnenja strokovnih delavcev Mestne knjižnice Kranj, bo Svet zavoda Mestna knjižnica Kranj izbranega kandidata imenoval za direktorja zavoda za dobo petih let. Nastop dela bo predvidoma 1. februarja 2021. Po izteku mandatne dobe je ista oseba lahko ponovno imenovana za direktorja.  Kandidati naj pošljejo pisno prijavo z dokazili o izpolnjevanju pogojev in življenjepisom priporočeno na naslov: *Svet javnega zavoda Mestna knjižnica Kranj, Gregorčičeva ulica 1, 4000 Kranj, s pripisom: »Prijava na razpis - ne odpiraj«,* in sicer najkasneje do roka 1. 12. 2020.  Obravnavane bodo le pravočasne in popolne prijave. Kandidati, ki bodo oddali nepopolno prijavo bodo pozvani, da le-to dopolnijo. V kolikor kandidat prijave do roka za dopolnitev ne bo dopolnil, prijava ne bo uvrščena v izbirni postopek in bo s sklepom zavržena.  Za pravočasno se šteje prijava, ki bo poslana priporočeno na navedeni naslov sveta zavoda in opremljena s poštnim žigom do vključno 1. 12. 2020.  Kandidati bodo o izbiri pisno obveščeni v zakonitem roku.  V besedilu razpisa uporabljeni izrazi zapisani v moški spolni slovnični obliki, so uporabljeni kot nevtralni za ženske in moške.  Smiljana Vončina Slavec  Predsednica Sveta zavoda Mestna knjižnica Kranj |